Sign in / Join .st0{fill:#34437F;} .st1{fill:#878787;} Tuesday, November 30, 2021 ikteb hawn… Fittex Il-każi ġodda ta' Covid-19 jaqbżu l-100 Minn talk.mt November 30, 2021 talk.mt L-awtoritajiet tas-saħħa ħabbru li matul il-jum tat-Tnejn instabu 106 każi ġodda ta' Covid-19 filwaqt li kien hemm 54 oħra li ġew dikjarati bħala li fiequ mill-virus. Dan ifisser li bħalissa f'pajjiżna hawn 1,188 każ attiv. L-ammont ta' mwiet baqa' dak ta' 468 wara li bejn it-Tnejn u t-Tlieta ma kienet irreġistrata l-ebda mewt relatata mal-Covid-19. Fl-Isptar Mater Dei hemm 12-il persuna li qed jingħataw il-kura minħabba l-Coronavirus bi tnejn minnhom jinsabu fit-Taqsima tal-Kura Intensiva. Sal-bieraħ filgħaxija, kienu ngħataw b'kollox 956,338 doża tal-vaċċin kontra l-Covid-19 li minnhom 120,528 kienu dożi tal-booster. Artiklu preċedenti Miexi x-xogħol ta' restawr fil-ġnien ta' San Anton